কালকা–শিমলা রেল

কালকা–শিমলা রেল একটি ন্যারোগ্যাজ (২ ফুট ৬ইঞ্চি) রেলওয়ে। এটি উত্তর পশ্চিম ভারতের কলকা থেকে সিমলা ভ্রমণের সবচেয়ে পর্বতময় একটি রেলওয়ে। উত্তেজনাপূর্ণ পাহাড়-পর্বত এবং ছবির মতন আশেপাশের গ্রামের জন্য এই রেলওয়ে বিখ্যাত এংলো-গুর্খা যুদ্ধের কিছুকাল পরে ব্রিটিশরা শিমলা শহর প্রতিষ্ঠা করে এবং এটি হিমালয়ের পাদদেশ থেকে ৭,১১৬ ফুট (২,১৬৯ মি) উচুতে অবস্থিত। ১৮৩০ সাল নাগাদ সিমলা ইংরেজদের প্রধান ঘাটিতে পরিণত হয়। ১৮৬৪ সালে এটি ব্রিটিশ ভারতে গ্রীষ্মকালীন রাজধানীতে পরিণত হয়। এবং ব্রিটিশ সেনাবাহিনীর সদর দফতরও ছিল। রেল তৈরির আগে এখান যাতায়াতের প্রধান বাহন ছিল গ্রামের গাড়ি। ১৮৯৮ সালে দিল্লি–অম্বালা–কালকা রেলওয়ে কোম্পানি ২ ফুট (০.৬১ মি) গেজে এই রেললাইনটি তৈরি শুরু করে। এই রেল তৈরির প্রাক্কলিত ব্যয় ছিল ৮৪,৭৮,৫০০ টাকা। যাইহোক কাজটি শেষ করতে বাজেটের দ্বিগুণ ব্যয় হয়। ৯ নভেম্বর ১৯০৩-এ ৯৬.৫৪ কিলোমিটার (৫৯.৯৯ মা) রেললাইন ট্রেন চলাচলের জন্য খুলে দেওয়া হয়। উচুতে রাজধানীর অবস্থান এবং অদ্ভুত পরিবেশের জন্য কালকা–শিমলা ট্রেন ভ্রমণে অন্যান্য ট্রেনের তুলনায় বেশি ভাড়া নেওয়া হয়। যাহোক এই রেল লাইনের রক্ষণাবেক্ষণ করা কোম্পানীর জন্য সহজ ছিল না, কোম্পানিকে ১ জানুয়ারি ১৯০৬-এ তৎকালীন সরকারের কাছে তৎকালীন ১,৭১,০৭,৭৪৮ টাকায় বিক্রি করে দিতে হয়। ১৯০৫ সালে এই রেললাইনের গেজ পুনরায় পরিবর্তন করে ২ ফুট ৬ ইঞ্চি (০.৭৬ মি) গেজে উন্নীত করা হয়। ২০০৭ সালের মধ্য আগস্টে হিমাচল প্রদেশ সরকার ঘোষণা করে যে, এই রেলপথ সেপ্টেম্বরে বিশ্ব ঐতিহ্য মর্যাদা পাওয়া জন্য প্রস্তুতি নিচ্ছে। এই রেলপথের মধ্যে একটি শহর পড়ে যার নাম সোলান, যা ছোট শিমলা নামে পরিচিত। গ্রীষ্মের মাঝামাঝি জুন মাসে সোলান শহরে শুলিনি দেবীর পূজা হয় যার নাম অনুসারে শহরের নাম সোলান। ২০০৭ সালের ১১ সেপ্টেম্বর ইউনেস্কোর একটি প্রশিক্ষিত দল উক্ত রেলওয়ে এলাকা ভ্রমণ করে বিশ্ব ঐতিহ্য নির্বাচনের সম্ভাব্যতা যাচাই করেন। পরবর্তিতে ২০০৮ সালের জুলাই মাসের ৮ তারিখে ভারতের পর্বত রেল হিসেবে কালকা–শিমলা ইউনেস্কো বিশ্ব ঐতিহ্যের তালিকায় স্থান লাভ করে। ঐ সময় বিশ্ব ঐতিহ্যের তালিকায় ভারতের পর্বত রেলও (দার্জিলিং হিমালয়ান রেল ও নিলিগিরি পর্বত রেল সহ) এবং মহারাষ্ট্রের মুম্বাইয়ের ছত্রপতি শিবাজি মহারাজ টার্মিনাস আগে থেকে স্থান লাভ করেছিল। ব্রিটিশ ভারতের গ্রীষ্মকালীন রাজধানী শিমলার সাথে যোগাযোগ রক্ষার জন্য কালকা–শিমলা রেল স্থাপিত হয়। বর্তমানে শিমলা হিমাচল প্রদেশের রাজধানী এবং কালকা হরিয়ানার পঞ্চকুলা জেলার একটি শহর। পুরো ট্রেন রাস্তায় দুইধারে দর্শনীয় প্রকৃতি এর চোখ ধাঁধানো প্রকৃতির মাঝে এই রেললাইন, ভ্রমণ পিপাসুদের আকর্ষণ করে। ট্রেন সমুদ্রপৃষ্ঠ থেকে ৬৫৬ মি উচুতে অবস্থিত শহর কলকা অতিক্রম করার পরপর ট্রেন পাহাড়ে পাদদেশের প্রবেশ করে এবং এর পরপরই ট্রেনটি পাহাড়ে চড়ার জন্য প্রস্তুতি গ্রহণ করে। এই রুটটি কালকার শিবালিক পর্বতের বিভিন্ন স্থান (ধরমপুর, সোলান, কান্দাঘাট, তারাদেবী, সালগোরা, টটু, সামারহিল এবং শিমলা) থেকে হিমালয়ের দিগন্তরেখা দেখা যায়, যা পর্যটকদের প্রধান আকর্ষণে পরিণত হয়েছে। মজার ব্যপার হচ্ছে এই রেলপথের ২০ টি ছোট ছোট স্টেশন এই পথের সেতুর ঠিক কাছাকাছি অবস্থিত, যা নির্মিত হয়েছিল সেতু তৈরির কাজে নিয়োজিত শ্রমিক কর্মীদের বিশ্রামের জন্য। যার সবগুলো এখনো বিদ্যমান, কিন্তু কিছু কিছু পরিত্যক্ত। আসলে কলকা-সিমলা রেলওয়ে রুটে মোট ২০টি সুড়ঙ্গ পথ অবস্থিত। কিন্তু ১৯৩০ সালে এই ১০৭ টি সুড়ঙ্গ পথের ৪টি সুড়ঙ্গ পথ ভেঙে ফেলা হয়, তারপর থেকে এই রুটে মোট সুড়ঙ্গ পথ হয় ১০৩ টি। ২০০৬ সালে ৪৬ নাম্বার সুড়ঙ্গটি ভেঙে ফেলা হয়, যায় ফলে বর্তমানে মোট ১০২ টি সুড়ঙ্গ পথ কার্যকর আছে। সিমলাতে অবস্থিত এই রুটের শেষ সুড়ঙ্গ পূর্বের ১০৩ নাম্বার সুড়ঙ্গ সিমলা শহরের বিখ্যাত স্থাপনায় পরিণত হয়। সবচেয়ে দীর্ঘ সুড়ঙ্গ হল বারোগে, এই সুড়ঙ্গ নিয়ে স্থানীয় লোকের মধ্যে বিভিন্ন কথা ও কিংবদন্তি রয়েছে। কর্ণেল বারোগের বিখ্যাত গল্প অনুসারে, এই সুড়ঙ্গের প্রকৌশলী এই সুড়ঙ্গের মধ্যে আত্মহত্যা করেন। তিনি সুড়ঙ্গটির তৈরী করার জন্য দুই দিক থেকে খনন শুরু করেন, কিন্তু তিনি তা জোড়া লাগাতে পারেন না। তাই তাকে তৎকালীন ১ টাকা জরিমানা করা হয়। তিনি এই অপমান সহ্য করতে না পেরে সেই অসম্পূর্ণ সুড়ঙ্গে গুলি দিয়ে আত্মহত্যা করেন। সে স্থানটি এখনো আছে। পরবর্তীতে প্রধান প্রকৌশলী এইচ. এস. হেরলিংটন এই কাজটি ১৯০০-১৯০৩ সালে শেষ করেন। ref name="RuchTrib"/> এই রেললাইনে ৮৬৪ টি সেতু আছে যার একটির একটি ১৮.২৯ মিঃ লম্বা স্টিলের সেতু। অন্যান্য গুলো অনেকটা গ্যালারীর মতন দেখতে অনেকটা প্রাচীন রোমান স্থাপনার মতন। ৪৯৩ নাম্বার সেতু, ঐতিহাসিকভাবে যেটা “আর্ক গ্যালারী” নামে পরিচিত। যা কান্দাঘাট ও কানোহ স্টেশনের মধ্যবর্তী স্থানে অবস্থিত। এইটা তিনস্তরের গ্যালারী মতন পাথরের তৈরী। ২২৬ নাম্বার সেতু, যা সন্বোয়ারা ও ধরনমপুরের মাঝে অবস্থিত। যা পাচ স্তর বিশিষ্ট গ্যালারীর মত। "Engineer" journal article, circa 1915, reprinted in Narrow Gauge & Industrial Railway Modelling Review, no. 75, July 2008 "HP declares Kalka–Shimla Railway as 'heritage' property"। The Hindu। ২০০৭-০৮-১৩। ২০০৮-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৭-০৮-১৩।  "Kalka–Shimla Railway makes it to Unesco's World Heritage list"। The Hindu Business Line। ২০০৮-০৭-০৯। ২০০৯-০৬-২৫ তারিখে মূল থেকে আর্কাইভ করা। সংগ্রহের তারিখ ২০০৮-০৭-১০।  http://www.outlookindia.com/pti_print.asp?id=494079[স্থায়ীভাবে অকার্যকর সংযোগ] Khanna, Ruchika M. (জুন ৫, ২০০৩)। "Whistling through woods, the romance continues"। The Tribune, Chandigarh। সংগ্রহের তারিখ ২০১২-০৮-১৫।  Singh, Jagmeet। "Man behind Barog tunnel lies forgotten"। The Tribune, Chandigarh। সংগ্রহের তারিখ ২০০৮-০৯-০১।  Chauhan, Pratibha (অক্টো ৯, ২০১১)। "A leaf from history: ...Shimla's Baba Bhalku Rail Museum"। The Sunday Tribune, Chandigarh। সংগ্রহের তারিখ ২০১২-০৮-১৫।  উইকিমিডিয়া কমন্সে কলকা-সিমলা রেলওয়ে সংক্রান্ত মিডিয়া রয়েছে। Himachal Pradesh Kalka–Shimla Toy Train Kalka–Shimla Railway Article in The Tribune International Working Steam https://web.archive.org/web/20070609212632/http://www.steam.dial.pipex.com/internat.htm